****

**ДО: ГОСПОДИН АНДРЕЙ ЦЕКОВ  
- МИНИСТЪР НА РЕГИОНАЛНОТО РАЗВИТИЕ И БЛАГОУСТРОЙСТВОТО  
София 1202 ,Ул. "Св.Св. Кирил и Методий" № 17-19, Факс - 02/987 25 17**[**e-mrrb@mrrb.government.bg**](https://mailto:e-mrrb@mrrb.government.bg/)

**ДО Г-Н АСЕН ВАСИЛЕВ**

**МИНИСТЪР НА ФИНАНСИТЕ**

**Гр. София, ул. Георги С.Раковски №102**

**press@minfin.** **bg**

**ДО : ГОСПОДИН ПЛАМЕН ДИМИТРОВ**

**ПРЕЗИДЕНТ НА КНСБ,**

**1040 София, пл. "Македония” № 1,**[**cabinet@situb.**](mailto:cabinet@situb.)**net**

**ДО: ИНЖ. ЯСЕН ЙОРДАНОВ**

**ПРЕДСЕДАТЕЛ НА УС НА АПИ,**

**София, бул."Македония" №3**[**y.yordanov@api.bg**](https://mailto:y.yordanov@api.bg/)

**УВАЖАЕМИ ГОСПОДА,**  
  
Уважаеми Министър Цеков,

Уважаеми Министър Василев,

Уважаеми Председател на УС на АПИ инж. Йорданов,

Предвид значимостта на Вашата роля, ние, ръководството на синдикат „Пътно дело“- КНСБ и служителите на Агенция „Пътна инфраструктура“, се обръщаме с искане за увеличение на работната заплата с минимум 20% в бюджета за 2024 г. В парично изражени това се равнява на 17 088 409 лв., необходими за увеличение на работните заплати на 2417 бр. служители в АПИ.

Считаме, че подобрението на възнагражденията ще бъде израз на професионалното признание към усилията и ангажимента на нашия трудов колектив. Това ще подкрепи мотивацията на служителите и ще способства за подобрение на общата работна атмосфера.

Инвестицията в работната сила чрез увеличение на заплатите е съществена за качеството на предоставяните от агенцията услуги. Мотивираните и удовлетворени служители са ключови за успешното изпълнение на поставените пред нас отговорности.

Увеличението на възнагражденията е важен стимул за привличане и задържане на квалифициран персонал. Това е особено важно в конкурентната среда, където привличането на квалифицирани кадри играе решаваща роля за успешното развитие на институцията.

Увеличението на заплатите с 20% представлява справедливо признание за постоянния принос на служителите в постигането на целите и задачите на агенцията.

Това искане за увеличение на работната заплата не само отразява нуждите на служителите, но и е инвестиция във високо мотивиран и ефективен трудов колектив.

Предвид обстоятелството, че от 01.01.2024 г. минималната работна заплата за страната ще бъде 933 лв., голяма част от служителите в Агенция „Пътна инфраструктура“ ще се окажат на минималната работна заплата, а някои и под нея. Като отчетем факта, че в структурата на АПИ работят високо квалифицирани и обучени хора, които контролират и сертифицират важни дейности по поддръжката и ремонта на републиканските пътища и управление на проекти, следва да получават адекватни възнаграждения за труда си. Считаме, че увеличение на работните заплати с 20% е справедливо и ще компенсира част от натрупаната инфлация през годината.

Ръководството на Синдикат „Пътно дело“ КНСБ и синдикалните членове заявяват своята готовност при непостигане на конкретни резултати на заявените искания, да организират и проведат протестни и стачни действия в защита на своите достойни възнаграждения и условия на труд.

С уважение:  
Малина Кованджиева,

Председател на Синдикат „Пътно дело“

тел: 0885436529